Michael Carrick

Varajane elu

Michael Carrick sündis Walsendis ning hakkas jalgpalli mängima viie aastaselt, kuid tõsisemalt hakkas ta sellega tegelema 12-aastaselt. Oma kooliaastate ning kuni West Ham Unitedisse minekuni oli tema positsiooniks keskründaja, kuid pärast klubisse minekut hakkas ta mängima keskpoolkaitset.

West Ham United

Carricku jalgpalluri karjäär algas 1998. aastal kuulsas West Hami noorteakadeemias. 1998–99 hooajal võideti noortemeeskonnaga FA noortekarikas, kus ta aitas koos tulevase staari Joe Cole'iga klubi 9–0 võiduni Coventry City üle ning lõi kaks väravat. 
Carrick tegi oma debüüdi vahetusmängijana, asendades Rio Ferdinandi 3–0 võidumängus Bradford City vastu augustis 1999. Sellel hooajal oli ta kaks korda laenul: kaks kuud Swindon Townis ning kuu aega Birmingham Citys. 2000–01 hooajal mängis hakata täishooaja.
2002–03 hooaeg oli Carrickule kehv, sest enamus ajast oli ta vigastatud ning lõpuks langes West Ham esiliigasse. Ta otsustas siiski klubisse jääda ning mängis 2003–04 esiliigas. Sel ajal olid mitmed klubid temast huvitatud, näiteks Portsmouth, Arsenal ja Tottenham Hotspur.

Tottenham Hotspur

2004–05 hooaja alguses siirdus Carrick Tottenhami 2.75 miljoni naela eest, et ta saaks mängida Premier League'is. Järgmised kaks hooaega olid talle edukad ning peatreeneri Martin Joli abil saavutas Carrick Tottenhamis suure kuulsuse, mis hiljem viis arvamusteni, et ta lahkub Manchester Unitedisse.

Manchester United

31. juulil 2006 sõlmis Manchester United Tottenham Hotspuriga lepingu, et osta Michael Carrick. Esialgu lükati 10 miljoni naelane pakkumine tagasi, kuid hiljem ostis United mängija 18.6 miljoni naela eest, mis on kalliduselt klubi 5. ost. Talle anti number 16 särk, mida eelnevalt oli kandnud kapten Roy Keane.
Ta tegi oma liigadebüüdi 23. augustil 3–0 võidumängus Charlton Athleticu vastu, sekkudes vahetusest. Ta sai vigastada oma algses debüüdis Porto vastu Amsterdami turniiril. Carrick alustas oma esimest mängu algkoosseisus Watfordi vastu 26. augustil, mille United võitis 2–1.
Carrick mängis peaaegu igas mängus Unitedi eest 2006–07 hooajal. Ta sai ajutiselt vigastada detsembri lõpus 2006 ning tema keskvälja positsiooni võttis ajutiselt üle kas John O'Shea või Darren Fletcher. Ta lõi oma esimese värava 13. jaanuaril 2007 Aston Villa vastu ning United võitis 3–1.
10. aprillil 2007 lõi Carrick kaks kaugväravat Meistrite Liiga veerandfinaalis Roma vastu ning United võitis 7–1.
Owen Hargreavesi ja Andersoni saabumisega Manchester Unitedisse sattus Carricku algkoosseisu koht ohtu. Ta sai vigastada oktoobris 2007, murdes oma küünarnuki Meistrite Liiga alagrupi mängus Roma vastu. Ta naasis väljakule 3. novembril 2007 Arsenali vastu, asendades Andersoni.
Carrick lõi oma 2007–08 hooaja esimese värava 10. veebruaril 2–1 kaotusmängus rivaali Manchester City vastu 90. minutil. Ta lõi oma teise värava 4–1 võidus West Hami üle 3. mail.
18. aprillil 2008 sõlmis Carrick uue viie-aastase lepingu. Sama tegid ka Rio Ferdinand ja Wes Brown. Leping hoiab neid Old Traffordil 2013. aastani ning mis sõlmiti lõplikult 17. mail.
21. mail 2008 mängis Carrick Meistrite Liiga finaalis Chelsea vastu, mille United võitis 6–5 penaltitega. Ta lõi penaltiseerias värava ning sai oma esimese Euroopa Meistrite Liiga võitjate medali.
1. novembril 2008 lõi Carrick oma esimese värava 2008–09 hooajal Hull City vastu. Kaks nädalat hiljem lõi ta oma teise värava Stoke City vastu. 2009. aastal lõi ta värava 2–0 võidumängus Portsmouthi vastu, sekkudes vahetusest. 13. mail lõi ta võiduvärava Wigan Athleticu vastu 86. minutil, mis tegi seisuks 2–1 ning tähendas, et Unitedil oli vaid ühe punkti kaugusel Premier League võidust. 
30. septembril 2009 lõi Carrick oma esimese värava 2009–10 hooajal 2–1 võidus VfL Wolfsburgi vastu. 21. novembril lõi ta oma hooaja esimese liigavärava Evertoni vastu, mille United võitis 3–0. Klubi valdanud vigastustekriis sama aasta detsembris tähendas, et Carrick pidi mõnes mängus kaitsepositsiooni mängima. 8. detsembril mängis United kolme kaitsemängijaga (Michael Carrick, Darren Fletcher ja Patrice Évra) Meistrite Liiga viimases alagrupi mängus VfL Volfsburgi vastu, mille United suutis 3–1 võõrsil võita. 30. detsembril lõi Carrick oma kolmanda värava 5–0 võidumängus Wigan Athleticu vastu. 25. jaanuaril 2010 lõi Carrick värava rivaali Manchester City vastu liigakarika poolfinaali teises mängus, mille United võitis 3–1 ning pääses edasi finaali. 6. veebruaril lõi Carrick oma hooaja viienda värava 5–0 võidumängus Portsmouthi vastu. 16. veebruaril teenis Carrick oma karjääri esimese punase kaardi Meistrite Liiga 1/8 finaalis AC Milani vastu: esimene kollane kaart anti vea eest Ronaldinho vastu ning teine kollane mängu lõpus pärast veategemist palli eemalelöömise eest.

Koondisekarjäär

2006. aasta maailmameistrivõistlustel mängis Carrick vaid kaheksandikfinaalis Ecuadori vastu, 1–0. 
2010. aasta MMil ei pääsenud Carrick kordagi platsile.

Eraelu

Carrickul on vend Graeme (sündis 1985), kes mängis ka West Ham Unitedis, kuid sai palju vigastusi. Tänapäeval treenib ta Newcastle Unitedi alla 10-aastasi mängijaid.
16. juunil 2007 abiellus Michael Lisa Rougheadiga. Tol päeval abiellusid ka tema Inglise koondise kolleegid Gary Neville ja Steven Gerrard. 2008. aasta aprillis sünnitas Lisa tütre.